20/07/2010 | Administración LocalMunicipal
Pontedeume
Convocatoria para unha praza de arquitecto/a municipal con carácter de interinidade

O obxecto da presente convocatoria é cubrir mediante concurso unha praza de funcionario/a interino/a de Arquitecto/a, encadrada na escala de Administración Especial, Subescala Técnica, pertencente ao grupo A1, consonte ás equivalencias establecidas na disposición transitoria terceira da Lei 7/2007, de 12 de abril, do estatuto básico do empregado público, para a sustitución transitoria do seu titular, e en tanto en canto non se reincorpore ao seu posto de traballo ou a da funcionaria interina que o substituía logo do proceso de selección resultante da convocatoria aprobada mediante Resolución nº525/2008, descrito na Relación de Postos de Traballo código: 03.00.00.01.01. As funcións da praza, con carácter meramente descriptivo e sen prexuízo das que o ordenamento xurídico reserva a esta titulación académica e, consonte co que estableza a correspondente relación de postos de traballo, serían as relativas á área de urbanismo, arquitectura e obras, enumerándose a título enunciativo as seguintes: 1. Coordinación e supervisión, polo menos, da redacción do Plan xeral que se desexa acometer e instrumentos de desenvolvemento.2.- Xestionar e informar a aplicación do Plan Xeral de Ordenación Municipal e demais instrumentos de planeamento, execución e xestión urbanística, incluída a cartografía municipal 3.-Informe e dirección técnico-facultativa dos expedientes de licencias municipais de obras, instalación e apertura de actividades; licencias de primeira ocupación e usos, ordes de execución e declaracións de ruína.4.-Inspección e control de disciplina urbanística e dirección técnico-facultativa da tramitación de expedientes sancionadores.5.-Desenvolvemento e xestión dos plans de renovación urbana, rehabilitación de vivenda, de conxuntos urbanísticos e calquera outro de natureza análoga.6.-Elaboración de normas e ordenanzas en materia de urbanismo, proxectos e memorias estimadas de obra nova, reforma ou instalación de servicios, así como a súa dirección técnico-facultativa.7.-Inspección e dirección técnico-facultativa de expedientes en materia de medio ambiente e elaboración de normas e ordenanzas municipais en materia de medio ambiente.8.-Conservación e mantemento de vías públicas, instalacións e edificios municipais.9.-Deseño, execución e mantemento de parques e xardíns públicos, así como mellora e xestión de infraestructuras rurais is de competencia municipal.10.-Xestión das redes de auga, electricidade, sumidoiros, alumeado público e sinalización para tráfico rodado.11.-Redacción de normas e ordenanzas en materia de mantemento e obras municipais. Representación facultativa da administración nas obras e servicios contratados por este Concello, emisión de certificacións de obra, actas de replaneamento e de comprobación e as restantes funcións facultativas previstas na lexislación de contratos das administracións públicas.12.-Calquera outras funcións que lle sexan encomendadas pola alcaldía ou concelleiro delegado. O sistema de selección é o de concurso O procedemento selectivo de concurso desenvolverase de acordo co previsto na Lei 7/1985, do 2 de abril, reguladora das bases de réxime local; R. D. Lexislativo 781/86, do 18 de abril, polo que se aprobou o texto refundido das disposicións legais vixentes en materia de réxime local; a Lei 7/2007, de 12 de abril, pola que se aproba o Estatuto Básico do Empregado Público; Real decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de administración local sen habilitación de carácter nacional; Real decreto 364/1995, do 10 de marzo, polo que se aproba o Regulamento xeral de ingreso do persoal ao servicio da administración xeral do Estado e de provisión de postos de traballo e promoción profesional dos funcionarios civís da administración xeral do Estado; Decreto lexislativo 1/2008, do 13 de marzo, polo que se aporba o texto refundido da Lei da función pública de Galicia; o acordo regulador do persoal funcionario do Concello de Pontedeume, publicado no BOP núm.207, de 9 de septembro do 2003; Relación de Postos de Traballo do Concello de Pontedeume - BOP nº 48 do 28.02.2007- así como, as normas recollidas nas presentes bases. Para participar nas probas selectivas os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: A) Ser español ou nacional dalgún dos estados membros da Unión Europea ou nacional dalgún Estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores. Tamén poderán participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún Estado ó cal en virtude dos tratados internacionais celebrados pola Unión Europea e ratificados por España sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores da dita edad dependentes. B) Ter cumpridos dezaseis anos e non exceder a idade máxima de xubilación forzosa. C) Estar en posesión do título superior de Arquitecto/a, ou estar en condicións de obtelo na data na que remate o prazo de presentación de instancias. No caso de titulacións obtidas no extranxeiro, deberán posuír o documento que acredite fidedignamente a súa homologación. D) Posúir a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. E) Non ter sido separado mediante servizo disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ó emprego público. Os que desexen tomar parte do procedemento selectivo desta praza de funcionario interino, presentarán solicitude no modelo oficial, que figura no Anexo I a estas bases, e que se facilitará nas dependencias municipais gratuitamente. Na solicitude manifestarán que reúnen todos e cada un dos requisitos da presente convocatoria e comprometeranse, no caso de obter a praza, a prestar xuramento ou promesa de conformidade co RD 70/79. As solicitudes dirixiranse ao Sr. Alcalde-Presidente da Corporación Municipal, e presentaranse no rexistro xeral do Concello, no prazo de oito (8) días naturais, contados dende o dia seguinte ao da publicación desta convocatoria no BOP, acompañaranse da seguinte documentación: - Fotocopia do DNI - Fotocopia da titulación requerida para o acceso ao posto. - Relación dos méritos que aleguen os aspirantes pola orde que se establece na convocatoria, unindo á dita relación os documentos xustificativos dos mesmos (orixinais ou fotocopias compulsadas). Non serán tomados en consideración nin valorados os que non se acrediten debidamente en todos os seus extremos, no momento de presentación de instancias. O Tribunal non avaliará os méritos que non se aporten ou acrediten desta maneira. - Fotocopia do CELGA 4 ou titulacion equivalente Rematado o prazo de presentación de solicitudes, o Sr. Alcalde-Presidente do Concello de Pontedeume, ditará resolución na que se aprobará a lista provisional de admitidos e excluídos e publicarase no Taboleiro de anuncios do Concello. Se houbera aspirantes excluídos, indicarase a causa de exclusión, concedendose un prazo de 3 días naturais para os efectos de reclamacións. As reclamacións, se as houbera, resolveránse na resolución que aprobe a lista definitiva, a cal se publicará do mesmo xeito que a provisional. Nesta resolución figurará a composición do tribunal. Posteriormente o alcalde declarará aprobada a relación definitiva de admitidos e excluídos, publicándose no Taboleiro de Anuncios do Concello, xunto á data do comezo do procedemento avaliador. Se non houbera reclamacións contra a lista provisional, quedará elevada automáticamente a definitiva, sen necesidade de nova publicación. Os sucesivos anuncios, agás disposición en contrario, publicaranse no Taboleiro de Edictos do Concello. Consonte cos artigos 55 e 60 da Lei 7/2007, do Estatuto básico do empregado público, co Real decreto 896/1991, polo que se establece as regras básicas e os programas mínimos aos que teñen que axustarse o procedemento de selección dos funcionarios da administración local e co artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o tribunal terá unha composición mínima de cinco membros e contará cos seguintes membros: Presidente: Un/ha funcionario/a pertencente ao grupo de clasificación profesional de titulación igual ou superior á esixida par ao acceso á praza convocada ou quen legamente a substitúa. Secretaria/o: A da Corporación ou quen legamente a substitúa Vogais: Tres arquitectos/as e/ou funcionarios/as de carreira pertencentes ao grupo de clasificación profesional de titulación igual ou superior ao esixido para o acceso á praza convocada ou quen legamente os substitúa. Todos os membros do Tribunal deberán contar con titulación igual ou superior á esixida para o acceso á praza que se convoca. Os integrantes do tribunal deberán absterse de formar parte destes, cando concorran as circunstancias previstas no artigo 28 da Lei 30/1992, notificándoo á autoridade convocante, ou cando houbesen realizado tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusar os membros do Tribunal de acordo co artigo 29 da mencionada Lei. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a Secretario/a ou dos que legalmente os substitúan. O tribunal resolverá por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As resolucións do tribunal vinculan á Administración sen prexuízo de que esta, de ser o caso, poida proceder a súa revisión de acordo co previsto no artigo 102 e seguintes da Lei 30/1992, de 26 de novembro. O Tribunal poderá solicitar o asesoramento dos expertos ou especialistas que determine. Asemade, o Tribunal, se o estima preciso ou conveniente poderá dispoñer a incorporación ós seus traballos de asesores ou especialistas que actuarán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica. O Tribunal resolverá tódalas dúbidas que poideran xurdir na aplicación destas normas así como o que se deba facer nos casos non previstos. O procedemento selectivo consta da fase de concurso e dunha proba para acreditar o coñecemento do galego, se procede. Na fase de Concurso a puntuación máxima será de 20 puntos. Esta fase concurso terá carácter eliminatorio, sendo necesario acadar 8 puntos para entendela superada. Nesta fase avaliaranse os méritos dos/das aspirantes, de acordo co baremo establecido para esta finalidade, tendo en conta e ponderando os méritos relacionados con esta praza que ten como funcións as propias ou particulares dunha carreira ou titulación Universitaria específica e que se vinculan cos tarefas da praza enunciadas a título descritivo na base 2ª anterior. - Por cada mes completo en postos de traballo de Arquitecto Municipal (na área de Urbanismo): 0, 5 puntos. Non se terán en conta as fraccións inferiores ao mes. Na certificación acreditativa de servizos prestados debe indicarse a función desempeñada e/ou o posto de traballo concreto no que se prestou ou presta servizos. Colectiva ou individualmente - Redacción de documentos de planeamento de desenvolvemento (aprobados definitivamente): plans parciais, plans especiais, estudos de detalle.: - 1 punto por plan parcial, plan especial ou plan de sectorización. - 0,50 puntos por estudo de detalle. - Por asesoramento en entidades relacionadas coa actividade urbanística local ou planeamento (comisións, consellos municipais, xurados, xuntas de compensación, entidades urbanísitcas de conservación.): 0,25 puntos por cada asesoramento. - Curso de Arquitectos/Técnicos ao servicio da Administración Local, organizado/s polo Colexio Oficial de Arquitectos de Galicia, en colaboración coa EGAP: 3,00 puntos. - Curso de especialización en Estudos Territoriais e Urbanísticos “Diploma de Técnico/a Urbanista” do Instituto Nacional de Administración Pública (INAP- dous anos): 2,00 puntos. - Curso Superior de Urbanismo ou Curso Superior de Xestión e Disciplina Urbanística da EGAP: 1,00 punto. - Por outros cursos de formación en urbanismo e/ou coñecementos informáticos acreditados en programas de deseño asistido (CAD, Microstation, Sistemas de Información Xeográfica. ): - 0,50 puntos por cursos de 50 a 100 horas. - 1,00 puntos por cursos de máis de 101 horas. Non se valorarán as titulacións académicas esixidas polo artigo 76 da Lei 7/2007, do 12 de abril, para o acceso aos distintos grupos de titulación, nin os cursos encamiñados á obtención destes. Os aspirantes presentarán conxuntamente coa instancia para tomar parte no proceso selectivo unha relación dos méritos que aleguen. Á dita relación acompañaranse os documentos xustificativos dos mesmos, orixinais ou fotocopias compulsadas, pois non se terán en conta, nin se valoraran aqueles que non queden debidamente acreditados, en todos os seus estremos, dentro do prazo de presentación das instancias. A experiencia profesional na Administración Pública acreditarase coa certificación de servizos prestados da administración pública correspondente, na que claramente consten as datas concretas de prestación de servizos, a categoría profesional e na que se poda comprobar que as funcións ou tarefas realizadas correspondese coa praza convocada. A especialización do perfil profesional en urbanismo, vivenda e ordenación do territorio, acreditarase mediante relación de traballos profesionais, premios e distincións recibidos, experiencia docente, publicacións, traballos de investigación, relatorios e conferencias. No referente á formación e perfeccionamento só se avaliarán aqueles cursos de formación e perfeccionamento impartidos por organismos da administración pública, entidades académicas ou entidades homologadas, que versen sobre materias obxecto da praza que se convoca. Os diplomas ou certificados que acrediten a realización dos cursos deberán expresar a duración en horas ou xornadas completas e, expresar con suficiente claridade o seu contido básico. En caso de empate na puntuación total desta fase de concurso darase preferencia, en primeiro lugar, a quen acredite maior puntuación no apartado A, relativo á experiencia proifesional; se persite o empate, darase preferencia a quen acredite ter realizado o Curso de Arquitectos/Técnicos ao servicio da Administración Local, organizado/s polo Colexio Oficial de Arquitectos de Galicia, en colaboración coa EGAP; se persistise o empate, decidirá o voto de calidade do presidente. Exercicio proba coñecemento do galego: de carácter obrigatorio e eliminatorio Consistirá na tradución, sen dicionario, de dous textos propostos previamente polo tribunal, un de castelán ao galego e outro de galego ao castelán, nun tempo máximo de media hora. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos da realización deste exercicio os aspirantes que acrediten posuír no día de finalización do prazo de presentación de solicitudes o CELGA 4 ou curso de perfeccionamento de galego. Os aspirantes serán convocados para este exercicio en único chamamento, sendo excluídos os que non comparecesen, agás nos casos debidamente xustificados e libremente valorados polo tribunal. En calquera momento o tribunal poderá requirir aos aspirantes que acrediten a súa personalidade coa exhibición do documento nacional de identidade. A cualificación final do proceso virá determinada pola puntuación total obtida na fase de concurso, sendo necesario, de ser o caso, superar a proba de galego coa cualificación de apto. Finalizado o proceso selectivo o tribunal fará públicas no taboleiro de edictos do concello, a relación definitiva dos aspirantes aprobados indicando o seu DNI e pola orde da puntuación obtida. Esta relación presentarase ao señor alcalde coa proposta do candidato/a que obtivese mairo puntuación para o nomeamento de funcionarios interino. O tribunal non poderán aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. O/a aspirante proposto/a, achegará no prazo de cinco (5) días hábiles, contados a partir da publicación da lista de aprobados no Taboleiro de Edictos, os documentos seguintes: 1º.- Fotocopia (que deberá presentarse xunto co orixinal para a súa compulsa) do DNI ou pasaporte.2º.- Fotocopia (que deberá presentarse xunto co orixinal para a súa compulsa) do Título académico esixido, ou, no seu defecto, o xustificante de ter aboado os dereitos para a súa expedición.3º.- Certificado médico acreditativo de posúir a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.4º.- Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.5º.- Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión.6º.- Fotocopia da cartilla da Seguridade Social (no caso de estar afiliado). Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. A non presentación dentro do prazo fixado da documentación esixida nesta Base e agás nos casos de forza maior, ou cando do exame da mesma dedúzase que carecen dalgún dos requisitos sinalados na base 5ª, non poderán ser nomeados funcionarios interinos e quedarán anuladas as actuacións, sen prexuízo da responsabilidade en que houberan incorrido por falsidade na solicitude de participación. Rematado o proceso selectivo e presentada a documentación polo/a interesado/a, o Sr. Alcalde efectuará o nomeamento, a favor do/a candidato/a proposto/a, como funcionario/a interino/a. O nomeamento deberá ser notificado ao interesado/a, o/a cal deberá tomar posesión dentro do prazo máximo de dous (2) días hábiles contados desde o día da data de notificación, tendo en conta que cesará no momento en que se reincorpore o titular ao seu posto de traballo ou a da funcionaria interina que o substituía logo do proceso de selección resultante da convocatoria aprobada mediante Resolución nº 525/2008. Para a cobertura de prazas con carácter interino ou a celebración de contratos laborais con carácter temporal poderá acudirse o proceso selectivo realizado ao abeiro da presente convocatoria nos que houbese aspirantes que non obtivesen praza, debendo optarse polos opositores que acumulen mellor puntuación. Non obstante, cando se trate da prestación dun servizo que requira unha experiencia ou aptitudes específicas poderase efectuar unha preselección entre os aspirantes que reúnan os requisitos anteriores. Esta convocatoria, as súas bases e contos actos administrativos se deriven delas ou da actuación do tribunal, poderán ser impugnados polos interesados nos casos e na forma establecida pola Lei 30/1992, de 26 de novembro, de réxime xurídico das administracións públicas e procedemento administrativo común. D./Dna., co DNI núm., e con enderezo a efectos de notificacións, en, código postal, localidade, e teléfono - Que solicito ser admitido/a ás probas do proceso selectivo por concurso correspondente a unha praza de arquitecto/a en réxime de interinidade, de acordo coa convocatoria publicada no BOP nº, de data - Que declaro coñecer e acepto as Bases reguladoras desta convocatoria. - Que reúno todos e cada un dos requisitos esixidos na Base 5ª das reguladoras desta convocatoria referidos á data de remate do prazo sinalado para a presentación de instancias. - Que achego a esta solicitude de acordo co previsto nas Bases reguladoras da convocatoria a documentación seguinte: Con base no exposto SOLICITO A miña admisión no proceso selectivo para a praza de Arquitecto/a Interino/a convocada polo Concello de Pontedeume. Pontedeume, de xullo de 2010 Asdo. Pontedeume, 14 de xullo de 2010 O alcalde Gabriel Torrente Piñeiro